Sõda kõigi sõdade lõpetamiseks

Sõda kõigi sõdade lõpetamiseks (inglise keeles The war to end all wars) on Esimese maailmasõja kohta kasutav nimetus. Kuigi algselt oli see pigem idealistlik, kasutatakse seda tänapäeval pigem sardooniliselt.Safire, William (2008). Safire's Political Dictionary. Oxford: Oxford University Press. lk 792–793. ISBN 978-0-19-534334-2.

Nimetus pärineb kaudsemal kujul briti kirjanikult H. G. Wellsilt, kes 1914. augustis, vahetult pärast sõja algust, "Sõda, mis lõpetab sõja" (The War That Will End War). Wells süüdistab maailmasõja puhkemises Keskriike ja väidab, et sõja suudab lõpetada vaid Saksa militarismi alistamine.Rempel, Richard A. (toim; 2003). The Collected Papers of Bertrand Russell. Routledge. lk 10. ISBN 978-0-415-10463-0 Hiljem on nimetust seostatud Ameerika Ühendriikide presidendi Woodrow Wilsoniga, olenemata asjaolust, et teadaolevalt on ta seda vaid korra kasutanud.Jamieson, Kathleen Hall (1990). Eloquence in an Electronic Age: The Transformation of Political Speechmaking. Oxford: Oxford University Press. lk 99. ISBN 978-0-19-506317-2

Juba Esimese maailmasõja ajal suhtuti nimetusse skeptiliselt; briti poliitik David Llyod George olevat öelnud "see sõda, nagu ka järgmine, on sõda sõja lõpetamiseks".Stimpson, George William (1952). A Book about American Politics. Harper. lk 365. Briti staabiohvitser Archibal Wavell, tulevane välimarssal ja India asekuningas, ütles hiljem Pariisi rahukonverentsi kohta "pärast 'sõda sõja lõpetamiseks' sõlmiti Pariisis 'rahu rahu lõpetamiseks'".Pagden, Anthony (2008). Worlds at War: The 2,500-year Struggle between East and West. Oxford: Oxford University Press. lk 407. ISBN 978-0-19-923743-2

Tänapäevane sõnastus "Sõda kõigi sõdade lõpetamiseks" muutus populaarseks 20. sajandi lõpus.

 Viited 

Kategooria:Esimene maailmasõda
Kategooria:Sõda